recursal/SuperWikiNEXT-32B huggingface dataset:
**தொழில்துறை சூழலியல் பன்னாட்டு சங்கம்** (*International Society for Industrial Ecology*) என்பது தொழில்துறை சூழலியலின் வளர்ச்சி மற்றும் பயன்பாட்டை ஊக்குவிக்கும் நோக்கத்துடன் செயல்படும் ஒரு பன்னாட்டு தொழில்முறை சங்கமாகும் .

வரலாறு
------

தொழில்துறை சூழலியல் பன்னாட்டு **சங்கம் தொடங்குவதற்கான** முடிவு 2000 ஆம் ஆண்டு சனவரி மாதத்தில் நியூயார்க் அறிவியல் அகாதமியில் பல்வேறு துறைகளைச் சேர்ந்த நிபுணர்கள் கலந்து கொண்ட தொழில்துறை சூழலியல் தொடர்பான கூட்டத்தில் எடுக்கப்பட்டது. சமூகத்தில் முறையாக 2001 ஆம் ஆண்டு பிப்ரவரி மாதம் முதல் உறுப்பினர்கள் சேர்க்கை தொடங்கியது.

உறுப்பினர்
----------

வைலே-பிளாக்வெல் இணையதளத்தில் இருந்து வாங்கக்கூடிய பல்வேறு வகையான உறுப்பினர்களை தொழில்துறை சூழலியல் பன்னாட்டு சங்கம் வழங்குகிறது. யேல் பல்கலைக்கழகத்தின் சார்பாக வைலே-பிளாக்வெல் வெளியிட்ட தொழில்துறை சூழலியல் இதழின் 6 இதழ்களுக்கான அணுகலை உறுப்பினர்கள் பெறுகிறார்கள், அத்துடன் தொழில்துறை சூழலியல் பன்னாட்டு சங்கத்தின் மாநாடுகளில் கலந்துகொள்வதற்கான தள்ளுபடிகள் மற்றும் வைலே-பிளாக்வெல் இணையதளம் வெளியிட்ட புத்தகங்களுக்கான தள்ளுபடிகள் உறுப்பினர்களுக்குக் கிடைக்கும்.  

தொழில்துறை சூழலியல் பன்னாட்டு சங்கத்தின் சமீபத்திய மாநாடுகள் தென் கொரியாவில் உள்ள உல்சான் பல்கலைக்கழகம்,  மெல்போர்ன், ஆத்திரேலியா,  கலிபோர்னியா பல்கலைக்கழகம், பெர்க்லி,  மற்றும் இசுடாக்கோம் சுற்றுச்சூழல் நிறுவனம் போன்ற இடங்களில் நடத்தப்பட்டுள்ளன .

மேற்கோள்கள்
-----------

1. 1 2  "About". International Society for Industrial Ecology. July 3, 2014 அன்று பார்க்கப்பட்டது.
2. ↑  "International Society for Industrial Ecology". Center for Industrial Ecology, Yale University. ஜூலை 31, 2012 அன்று மூலம் பரணிடப்பட்டது. July 3, 2014 அன்று பார்க்கப்பட்டது.
3. ↑  "Membership in the ISIE". International Society for Industrial Ecology. July 14, 2014 அன்று மூலம் பரணிடப்பட்டது. July 3, 2014 அன்று பார்க்கப்பட்டது.
4. ↑  "Joining International Society for Industrial Ecology". Wiley-Blackwell. July 3, 2014 அன்று பார்க்கப்பட்டது.
[*தொடர்பிழந்த இணைப்பு*]
5. ↑  "ISIE 2013 (University of Ulsan)". October 26, 2014 அன்று மூலம் பரணிடப்பட்டது. July 3, 2014 அன்று பார்க்கப்பட்டது.
6. ↑  "Industrial Ecology in the 21st Century". July 3, 2014 அன்று பார்க்கப்பட்டது.
7. ↑  "ISIE 2011 Conference, June 7-10, 2011, University of California, Berkeley". ஜூன் 19, 2014 அன்று மூலம் பரணிடப்பட்டது. July 3, 2014 அன்று பார்க்கப்பட்டது.
8. ↑  "Conference of the International Society for Industrial Ecology". Stockholm Environmental Institute. July 3, 2014 அன்று பார்க்கப்பட்டது.

புற இணைப்புகள்
--------------

அதிகாரப்பூர்வ இணையதளம்
**காரவேலன்** (கிமு 193 - 170) பண்டைய கலிங்க இராச்சியத்தை ஆண்ட மகாமேகவாகன வம்சத்தின் மூன்றாவதும் மிகச் சிறந்தவனுமான பேரரசன் ஆவான். காரவேலன் குறித்த முக்கியமான தகவல்கள் அவனது 17 வரிகளைக்கொண்ட ஆத்திகும்பா கல்வெட்டில் கிடைக்கின்றன. இக்கல்வெட்டு, ஒடிசாவின் புபனேசுவருக்கு அருகில் உள்ள உதயகிரிக் குன்றில் காணும் குகையொன்றில் காணப்படுகிறது.

மௌரியப் பேரரசன் அசோகன் காலத்தில் வலுவிழந்த கலிங்க இராச்சியத்தின் படை வலிமையைக் காரவேலன் மீண்டும் மீட்டெடுத்தான். காரவேலனின் தலைமையின் கீழ் கலிங்கம் குறிப்பிடத்தக்க கடல் ஆதிக்கம் கொண்டிருந்தது. சிங்களம் (இலங்கை), பர்மா (மியன்மார்), சியாம் (தாய்லாந்து), வியட்நாம், கம்போஜம் (கம்போடியா), மலேசியா, போர்னியோ, பாலி, சுமாத்திரா, ஜாவா ஆகிய நாடுகளுடன் கலிங்கத்துக்கு வணிகத் தொடர்புகள் இருந்தன. காரவேலன், மகத, அங்க, சாதவாகன அரசுகள் மீது படையெடுத்து வெற்றி கண்டுள்ளதுடன், தெற்கே பாண்டியப் பேரரசு வரை அவனது செல்வாக்கு இருந்தது. இவற்றின் மூலம் காரவேலன், கலிங்கத்தை ஒரு மிகப்பெரிய பேரரசாகக் கட்டியெழுப்பினான். இவன் தெற்கேயிருந்த தமிழ் அரசுகளின் கூட்டணியையும், மேற்கிலிருந்த வல்லரசுகளையும், பக்ட்ரியாவின் இந்திய-கிரேக்க அரசன் டெமெட்ரியசையும் தோற்கடித்துள்ளான்.

காரவேலன் சமயப் பொறையைக் கடைப்பிடித்தாலும், சமண சமயத்துக்கு ஆதரவு வழங்கினான்.

பெயர்
-----

காரவேலன் என்னும் பெயரின் சொற்பிறப்புக் குறித்துப் பல ஐயங்கள் இருந்தாலும், இது திராவிட மூலத்தைக் கொண்டது என்பது பெரிதும் ஏற்கப்பட்டுள்ளது. தமிழில் *வேலன்* என்பது *வேலை ஏந்தியவன்* என்னும் பொருள் கொண்டது.

மூலங்கள்
--------

காரவேலன் குறித்து அறிந்து கொள்வதற்கான முக்கிய மூலம் புபனேசுவருக்கு அண்மையில் உள்ள உதயகிரிக் குன்றின் குகையொன்றில் காணப்படும் ஆத்திகும்பா கல்வெட்டு ஆகும். இக்கல்வெட்டை ஆராய்ந்த சிலர் காரவேலன் "செதி" குலத்தைச் சேர்ந்தவன் என்கின்றனர். ஆனாலும் இது எல்லோராலும் ஏற்றுக்கொள்ளப்படுவதில்லை. இக்கல்வெட்டு காரவேலன் முனி அரசனான வசுவின் மரபில் வந்தவன் என்கிறது. இவ்வாறான தொன்மம் சார்ந்த மரபுவழி ஒரு புறம் இருக்கப் பல ஆய்வாளர்கள் இவனது மூலத்தைக் கண்டறிய முயன்றுள்ளனர். எனினும் எதுவும் பொதுவாக ஏற்றுக்கொள்ளக்கூடியதாக இல்லை.

காலம்
-----

காரவேலனின் காலத்தைக் கணிப்பது விவாதத்துக்கும், சர்ச்சைகளுக்கும் உரியதாக உள்ளது. வரலாற்றுக் காலவரிசையில், காரவேலனின் ஆட்சிப்பொறுப்புக்கு வந்தது, ஆட்சிக்காலம் என்பவற்றைத் துல்லியமாக அறிந்துகொள்வது சவாலாகவே உள்ளது. ஆத்திகும்பா கல்வெட்டிலிருந்து கிடைக்கும் உட்சான்றுகளின்படி காரவேலனின் ஆட்சிக்காலம் கிமு முதலாம் நூற்றாண்டின் பின்னரைப் பகுதிக்குள் அடங்குவதாகத் தெரிகிறது. வேறு சான்றுகள் கிடைக்கும் வரை இவனது ஆட்சிக்காலம் குறித்த சர்ச்சைகள் தொடரும். இந்திய நாணயவியலாளரான பி. எல். குப்தா ஆத்திகும்பா கல்வெட்டு கிபி இரண்டாம் நூற்றாண்டைச் சேர்ந்தது எனக் கருத்து வெளியிட்டுள்ளார். தொல்லெழுத்தியலின்படி இக்கல்வெட்டை கிபி முதலாம் நூற்றாண்டுக்குப் பின்தள்ளுவதில் சிக்கல்கள் உள்ளன. இந்திய எழுத்தியலாளர் இக்கல்வெட்டை கிமு முதலாம் நூற்றாண்டைச் சேர்ந்ததாகக் கருதவே விரும்புகின்றனர்.

இவற்றையும் பார்க்கவும்
----------------------

* ஆத்திகும்பா கல்வெட்டு
* உதயகிரி, கந்தகிரி குகைகள்

மேற்கோள்கள்
-----------

1. 1 2  "Maharaja Kharavela". 2013-01-09 அன்று மூலம் பரணிடப்பட்டது. 2012-01-16 அன்று பார்க்கப்பட்டது.
2. ↑  "Maharaja Kharavela's Family". 2013-01-09 அன்று மூலம் பரணிடப்பட்டது. 2012-01-16 அன்று பார்க்கப்பட்டது.
3. 1 2  Mazumdar, B. C. (1925). *Orissa in the making*. University of Calcutta. பக். 21. .
**தொழில்துறை தாங்கு வகைக்கூட்டு** (*Industry Foundation Classes - IFC*) தகவல் வடிவமானது, கட்டட மற்றும் கட்டுமானத் தொழில்துறை சார்ந்த தரவுகளை விவரிப்பதற்காக உருவாக்கப்பட்டது. இது எந்த ஒரு தனிப்பட்ட வணிகராலோ, வணிகக் குழுவினராலோ கட்டுப்படுத்தப்படாததும் இயக்குதளங்களில் தங்கியிராததுமான, திறந்த கோப்பு வடிவ விவரக்கூற்று. "பில்டிங்சிமார்ட்" (buildingSMART) என்னும் அமைப்பினால் கட்டிடக்கலை, பொறியியல், கட்டுமானம் ஆகிய துறைகளில் interoperability க்கு வசதி ஏற்படுத்தும் முகமாக உருவாக்கப்பட்ட தரவு மாதிரியம் இது. அத்துடன், கட்டிடத் தகவல் மாதிரியாக்கத்தை அடிப்படையாகக் கொண்ட திட்டங்களில் இது பொதுவாகப் பயன்படுகிறது. இந்த விவரக்கூற்று திறந்ததும் கிடைக்கத்தக்கதும் ஆகும்.

வரலாறு
------

*தொழில்துறை தாங்கு வகைக்கூட்டு*க்கான முன்முயற்சி 1994ல் தொடங்கியது. இவ்வாண்டில், ஒருங்கிணைந்த பயன்பாட்டு மென்பொருள் வளர்த்தெடுப்பை ஆதரிக்கும் பொருட்டான C++ வகுப்புக்களை உருவாக்குவதில் ஆலோசனை கூறுவதற்கான குழு ஒன்றை *ஆட்டோடெசுக்* (Autodesk) மென்பொருள் நிறுவனம் அமைத்தது. இக்குழுவில் பன்னிரண்டு அமெரிக்க நிறுவனங்கள் இணைந்தன. இதில் ஏ.டி& டி (AT&T), எச். ஓ. கே ஆர்க்கிடெக்சு, அனிவெல் (Honeywell), கரியர், திசுமன் அன்ட் பட்லர் மனுபக்சரிங் என்பனவும் அடங்கியிருந்தன. செப்டெம்பர் 1995ல், விரும்பும் எந்தத் தரப்பினரும் இக்குழுவில் உறுப்பினராகலாம் என அறிவிக்கப்பட்டது. பின்னர் இது இலாப நோக்கற்ற, தொழிற்றுறையால் முன்னெடுக்கப்படும் அமைப்பாக மீளமைக்கப்பட்டது. இது கட்டிட வாழ்க்கை வட்டத்துக்கு ஏற்புடையதாக நடுநிலையான உற்பத்தி மாதிரியமாக அமையக் கூடிய வகையில், தொழில்துறை தாங்கு வகைக்கூட்டை வெளியிடுவதை நோக்கமாகக் கொண்டிருந்தது. 2005 ஆம் ஆண்டில் இக்குழுவின் பெயர் *பில்டிங்சிமார்ட்* எனப் பெயர்மாற்றம் செய்யப்பட்டது. இந்த அமைப்பு தொழில்துறை *தாங்கு வகைக்கூட்டு* விபரக்கூற்றைத் தற்போது உருவாக்கிப் பேணி வருகிறது.

குறிப்புகள்
-----------

1. ↑  buildingSMART
2. ↑  Original IFC promotional video
**எக்-மட்சுதா வினை** *(Heck-Matsuda (HM) reaction)* என்பது ஒலிபீன்களை பலேடியம் வினையூக்கியின் உதவியால் அரைலேற்றம் செய்யும் கரிம வேதியியல் வினையாகும். அரைல் ஆலைடுகள் மற்றும் முப்புளோரோமெத்தேன் சல்போனேட்டு எனப்படும் திரிப்ளேட்டுகளுக்கு மாற்றாகப் பயன்படும் அரீன் ஈரசோனியம் உப்புகள் இவ்வினையில் பயன்படுத்தப்படுகின்றன.

அரைல் ஆலைடு மின்னணு கவரிகளைப் பயன்படுத்தும் பாரம்பரிய முறையை விட அரீன் ஈரசோனியம் உப்புகளைப் பயன்படுத்துவதில் சில நன்மைகள் உள்ளன. உதாரணமாக பாசுபீனை ஈந்தணைவிகளாகப் பயன்படுத்த வேண்டிய அவசியமிருப்பதில்லை. இதனால் காற்றில்லா வேதி வினை என்ற நிபந்தனை தளர்த்தப்படுகிறது. மேலும் ஒரு காரம் வினையைக் கட்டுப்படுத்தும் நிலையிலிருந்தும் இச்செயல்முறை விடுபடுகிறது. பாரம்பரியமான எக் செயல்முறையைக் காட்டிலும் வினையின் வேகம் விரைவாக நிகழ்கிறது

HM faster than HeckHM faster than Heck.

அல்லைலிக் ஆல்ககால்கள், இணை ஆல்க்கீன்கள், நிறைவுறா பல்லின வளையங்கள், கிளர்வூட்டப்படாத ஆல்க்கீன்கள் முதலிய வேதிச் சேர்மங்கள் இம்முறையில் அரைலேற்றப்படுகின்றன. பலேடியம் அசிட்டேட்டு (Pd(OAc)2)அல்லது டிரிசு(டைபென்சிலிடின் அசிட்டோன்)டைபலேடியம்(0) போன்ற எளிய கரிம பலேடியச் சேர்மங்களையும், பொதுவாகப் பயன்படுத்தக்கூடிய நலம்தரும் கரைப்பான்களையும் அறை வெப்பநிலையில் பயன்படுத்தக்கூடிய நன்மையும் இதனால் உண்டாகிறது

Olefins in HM reactionOlefins in HM reaction.

எக்-மட்சுதா வினையில் தோன்றும் மூலக்கூறிடை மாறுபாடுகளுடன் ஆக்சிசன், நைட்ரசன் பல்லின வளையங்கள் உருவாக்கத்திற்குத் தேவையான மூலக்கூறிடை வளையமாதல் செயல்முறையும் கூடுதலாக தோன்றுகிறது.

எக்-மட்சுதா வினையின் வினையூக்கச் சுழற்சியானது முக்கியமான நான்கு படிநிலைகளைக் கொண்டுள்ளது. ஆக்சிசனேற்றக் கூட்டுவினை, இடம்பெயர்ந்து உட்புகுதல், பீட்டா நீக்கம் மற்றும் ஒடுக்க நீக்கம் முதலியன அந்நான்கு படிநிலைகளாகும்

Intramolecular HMIntramolecular HM
பல்லேடிய நேரயனியுடன் ஈரசோனியம் உப்புகளை சேர்த்தல் தொடர்பாக முன்மொழியப்பட்ட எக் வினையூக்கச் சுழற்சிவினையானது, கோர்ரியா மற்றும் சக தொழிலாளர்கள் மேற்கொண்ட பெருமளவிலான நிறமாலையியல் ஆய்வுகள் மூலம் வலுப்படுத்தப்பட்டது. அரீன் ஈரசோனியம் உப்புகள் எக் வினையில் அணைவு இடைவினைகளில் பங்கேற்றதை இந்த ஆய்வு முடிவுகள் வெளிப்படுத்தின.

மேற்கோள்கள்
-----------

1. 1 2 3 4  Taylor, Jason G.; Moro, AngéLica Venturini; Correia, Carlos Roque D. (2011). "Evolution and Synthetic Applications of the Heck-Matsuda Reaction: the Return of Arenediazonium Salts to Prominence". *European Journal of Organic Chemistry* **2011** (8): 1403–1428. doi:10.1002/ejoc.201001620.
2. 1 2  Kikukawa, K (1981). "Reaction of diazonium salts with transition metals—III Palladium(0)-catalyzed arylation of unsaturated compounds with arenediazoium salts". *Tetrahedron* **37** (1): 31–36. doi:10.1016/S0040-4020(01)97711-7.
3. 1 2  Kikukawa, Kiyoshi; Matsuda, Tsutomu (1977). "Reaction of Diazonium Salts with Transition Metals. I. Arylation of Olefins with Arenediazonium Salts Catalyzed by Zero Valent Palladium". *Chemistry Letters* (2): 159–162. doi:10.1246/cl.1977.159. .
4. ↑  Darses, Sylvain; Pucheault, Mathieu; Genêt, Jean-Pierre (2001). "Efficient Access to Perfluoroalkylated Aryl Compounds by Heck Reaction". *European Journal of Organic Chemistry* **2001** (6): 1121–1128. doi:10.1002/1099-0690(200103)2001:6<1121::AID-EJOC1121>3.0.CO;2-3.
**சி.உமாசங்கர்** (*C.Umashankar*) தமிழ்நாட்டைச் சார்ந்த இந்திய ஆட்சிப் பணி அதிகாரியாவார். 1990 ஆம் ஆண்டு துணை மாவட்ட ஆட்சித் தலைவராகத் தேர்ந்தெடுக்கப்பட்டார். இவர் நாகப்பட்டினம் மாவட்டத்திற்கு உட்பட்ட பகுதியான மயிலாடுதுறையின் துணை மாவட்ட ஆட்சித் தலைவராக பணியைத் துவங்கினார். இவருடைய பணியின் நன்னடத்தையில் அதிருப்தி ஏற்பட்டதால் அரசியல் ஆட்சியாளர்களால் திருவண்ணாமலை மாவட்டம் செய்யூருக்கு மாற்றம் செய்யப்பட்டார். பின்னர் 1995 ஆம் ஆண்டு அப்போதைய தமிழக ஆட்சியாளர்களான அதிமுகவால் மதுரையின் கூடுதல் மாவட்ட ஆட்சித் தலைவராக நியமிக்கப்பட்டார். பின்னர் சிறுசேமிப்புத்துறை ஆணையராக பதவியில் இருந்த இவர் 2010 ஆம் ஆண்டு சூலை மாதம் 21 ஆம் திகதி அன்று திமுகஅரசால் பதவி இடைநீக்கம் செய்யப்பட்டார்.

வெளிக்கொண்டுவந்த ஊழல்கள்
------------------------

1991 ஆம் ஆண்டு முதல் 1996 ஆம் ஆண்டு வரை அதிமுகவின் ஜெ. ஜெயலலிதா தலைமையில் நடந்த ஆட்சியில் உள்ளாட்சித்துறை அமைச்சராகவும், நாடாளுமன்ற உறுப்பினராகவும்  இருந்த டி. எம். செல்வகணபதி சுடுகாட்டு கூறை வழக்கில் சென்னை அமர்வு நீதிமன்றத்தால் இரண்டு ஆண்டுகள் சிறை தண்டணை விதிக்கப்பட காரணமாக இருந்தார்.  பின்னர் அரசு கேபிள் இயக்குனராக நியமிக்கப்பட்ட இவர் முரசொலி மாறனின் மகன்களும் சன் தொலைக்காட்சியின் இயக்குனர்களுமான கலாநிதி மாறன், தயாநிதி மாறன் போன்றோர் மீது அரசு கேபிள் முறைகேடுக்காக இவரே முன்வந்து ஊழல் குற்றச்சாட்டு கொடுத்தார்.

மேற்கோள்கள்
-----------

1. ↑  [
|Shri T.M. Selvaganapathi]
2. ↑  ஊழல் வழக்கு: செல்வகணபதிக்கு தண்டனை; பறிபோகும் பதவி?
[*தொடர்பிழந்த இணைப்பு*]
3. ↑  கேபிள் டி.வி. மீதான புகாரை சி.பி.ஐ. விசாரிக்க மனு
[*தொடர்பிழந்த இணைப்பு*]
**கிளிசரின் அசிட்டேட்டு** (*Glycerine acetate*) என்பது கிளிசராலும் (1) அசிட்டிக் அமிலமும் சேர்ந்து ஈடுபடும் எசுத்தராக்கல் வினையில் உற்பத்தி செய்யப்படும் எசுத்தர்களின் கலவையாகும். இவ்வினையின் மூலம் பல்வேறு விளைபொருள்களை உருவாக்க முடியும். மோனோ அசிட்டைல் கிளிசரால்கள் (2,3), டையசிட்டைல் கிளிசரால்கள் (4,5), டிரையசிட்டைல் கிளிசரால்கள் (டிரையசிட்டீன், 6) உள்ளிட்டவை இத்தயாரிப்புப் பொருள்களில் உள்ளடங்கும். 

சாத்தியமுள்ள கிளிசராலின் அனைத்து அசிட்டேட்டு எசுத்தர்களின் கட்டமைப்புகள்சாத்தியமுள்ள கிளிசராலின் அனைத்து அசிட்டேட்டு எசுத்தர்களின் கட்டமைப்புகள்
எரிபொருள் கூட்டுசேர் பொருட்களாக டையசிட்டைல் கிளிசரால்கள் மற்றும் டிரையசிட்டைல் கிளிசரால்கள் பயன்படுத்தப்படுகின்றன. கேசோலினின் உள்வெடிப்பு அல்லது பயோடீசல் எனப்படும் உயிரி எரிபொருளின் குளிர்ச்சி, பாகுத்தன்மை ஆகியவற்றை மேம்படுத்த இவை உதவுகின்றன.

மேற்கோள்கள்
-----------

1. ↑  J. A. Melero; R. vanGrieken; G. Morales; M. Paniagua (2007). "Acidic Mesoporous Silica for the Acetylation of Glycerol: Synthesis of Bioadditives to Petrol Fuel". *Energy Fuels* **21** (3): 1782–1791. doi:10.1021/ef060647q.
**முதலாம் சாபூர்** ( *Shapur*  ) ஈரானை ஆண்ட சசானிய மன்னர்களில் இரண்டாவது அரசராவார். இவர் மன்னர்களின் மன்னர் என அறியப்பட்டார். இவரது ஆட்சியின் தேதி சர்ச்சைக்குரியது, ஆனால் இவர் பொ.ச.240 முதல் 270 வரை ஆட்சி செய்தார். இவரது தந்தை அர்தசிர் 242 இல் இறக்கும் வரை அவருடன் இணை ஆட்சியாளராக இருந்தார் என்பது பொதுவாக ஒப்புக் கொள்ளப்படுகிறது. இவரது இணை ஆட்சியின் போது, இவர் தனது வருங்கால மனைவி அல்-நதிராவின் செயல்களால் இஸ்லாமிய பாரம்பரியத்தின் படி, அரபு நகரமான ஹத்ராவைக் கைப்பற்றி அழிக்க தனது தந்தைக்கு உதவினார். சாபூர், அர்தசிரின் பேரரசை ஒருங்கிணைத்து விரிவுபடுத்தினார். உரோமைப் பேரரசுக்கு எதிராகப் போர் தொடுத்து, உரோம சிரியா வரை முன்னேறி அதன் நகரங்களான நிசிபிஸ் மற்றும் கார்ஹேயைக் கைப்பற்றினார். 243 ஆம் ஆண்டில் உரோம பேரரசர் மூன்றாம் கோர்டியனால் ( ஆட்சி 238-244 ) ரெசனேப் போரில் தோறக்டிக்கப்பட்டார்.அடுத்த ஆண்டு அவர் மிசிச்சே போரில் வெற்றி பெற்றார். புபுதிய ரோமானிய பேரரசர் பிலிப் அரபு (ஆட்சி. 244-249) ஒரு சாதகமான சமாதான ஒப்பந்தத்தில் கையெழுத்திடும்படி கட்டாயப்படுத்தினார். இது உரோமானியர்களால் "மிகவும் அவமானகரமான ஒப்பந்தமாக கருதப்பட்டது.

 நக்ஸ்-இ ரோஸ்டத்தில் (குதிரையில்) அரேபிய பிலிப்பும் பேரரசர் வலேரியன் ஆகியோருடன் சாபுர்

குறிப்புகள்
-----------

1. 1 2  Shahbazi 2002.
2. ↑  Bonner 2020, ப. 49.
3. ↑  Grishman, R. (1995). *Iran From the Beginning Until Islam*.

ஆதாரங்கள்
---------

* Muhammad ibn Jarir al-Tabari (1985–2007). *The History of Al-Ṭabarī.*. **40 vols.**. Albany, NY: State University of New York Press.
* Bonner, Michael (2020). *The Last Empire of Iran*. New York: Gorgias Press. பக். 1–406. பன்னாட்டுத் தரப்புத்தக எண்:978-1463206161.
* Brosius, Maria (2000). "Women i. In Pre-Islamic Persia". *Encyclopaedia Iranica*.

விக்கிமீடியா பொதுவகத்தில்,  
 ***முதலாம் சாபுர்***   
என்பதின் ஊடகங்கள் உள்ளன. 



| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* ஜெர்மனி
* Israel
* United States
* ஆத்திரேலியா

 |
| கலைஞர் | 
* ULAN

 |
| மக்கள் | 
* Trove

 |
**குட்மி** ( Kudumi ) என்பது இந்தியாவிலுள்ள ஓர் சமூகமாகும். இவை குர்மி மகதோ / மகாதோ அல்லது குடுமி மொகந்தா / மகாந்தா என்றும் அழைக்கப்படுகின்றன.

அதிகாரப்பூர்வ வகைப்பாடு
-----------------------

1865 ஆம் ஆண்டில் அறிமுகப்படுத்தப்பட்ட இந்திய வாரிசு சட்டத்தின் விதிமுறைகளின் கீழ் குட்மிகளை பிரித்தானிய அரசு குற்றப் பரம்பரையினராக வகைப்படுத்தியது.   பின்னர், 1913இல், இவர்கள் ஒரு தொல் பழங்குடியினர் என வகைப்படுத்தப்பட்டனர். பின்னர் இவர்கள் 1931ஆம் ஆண்டு மக்கள் தொகை கணக்கெடுப்பில் பழங்குடியினராக பட்டியலிடப்பட்ட சமூகங்களின் பட்டியலிலிருந்து நீக்கப்பட்டனர். மீண்டும், இவர்கள் 1950இல் வரையறுக்கப்பட்ட பட்டியல் பழங்குடியினர் பட்டியலில் இருந்து விலக்கப்பட்டனர். 2004ஆம் ஆண்டில், சார்க்கண்டு அரசு இதர பிற்படுத்தப்பட்ட வகுப்பினரைக் காட்டிலும் பட்டியல் பழங்குடியினராக பட்டியலிடப்பட வேண்டும் என்று பரிந்துரைத்தது.  இவர்கள் குன்பியின் துணை சாதி என்றும், இதனால் பழங்குடி மக்களிலிருந்து வேறுபட்டவர்கள் என்றும் கூறி இந்த முன்மொழிவுக்கு எதிராக இந்திய அரசின் பழங்குடியினர் ஆராய்ச்சி நிறுவனம் பரிந்துரைத்தது. எனவே, 2015ஆம் ஆண்டில், குட்மி மகாதோவை அட்டவணை பழங்குடியினராக பட்டியலிட சார்க்கண்டு அரசின் பரிந்துரையை இந்திய அரசு ஏற்க மறுத்துவிட்டது. சார்கண்டு, மேற்கு வங்காளம் மற்றும் ஒடிசா மாநிலத்தில் பிற பிற்படுத்தப்பட்டோர் பட்டியலில் இவர்கள் சேர்க்கப்பட்டுள்ளனர்.

கலாச்சாரம்
----------

குட்மியின் பாரம்பரிய தொழில் விவசாயமாகும். குட்மியின் மொழி குருமாலி. குட்மிகள் ஆறு பிரிவுகளாக பிரிக்கப்பட்டுள்ளனர். பரிபார் (குடும்பம்) மிகச்சிறிய அலகு. ஒரு இடத்தில் வசிக்கும் அதே குஸ்டி (குலத்தைச் சேர்ந்த) பரிபாரின் ஒரு குழு பகல் / பகைர் (நேரடி பரம்பரை) என்று அழைக்கப்படுகிறது. ஒரு பகுதியில் குடியேறிய சில பரிபார்கள் அல்லது பக்காயின் உறுப்பினர்கள் குலி என்று அழைக்கப்படுகிறார்கள். தனி புவியியல் பகுதி, புதைகுழி, விவசாய வயல், மேய்ச்சல் நிலம் மற்றும் அக்ரா ஆகியவற்றைக் கொண்ட குல்ஹியின் ஒரு குழு ஒரு கிராமத்தை உருவாக்குகிறது. பாரம்பரியமாக, ஒரு கிராமத் தலைவன் மகாதோ என்று அழைக்கப்படுகிறான். பன்னிரண்டு கிராமங்களைக் கொண்ட ஒரு குழு பராகனின் தலைமையிலான ஒரு பராகனை உருவாக்குகிறது. அவர் கிராமங்களுக்கிடையேயான அனைத்து சர்ச்சைகளையும் தீர்க்கிறார். பராகன்களின் ஒரு குழு தேசமண்டலத்தால் கட்டுப்படுத்தப்படும் ஒரு தபலை உருவாக்குகிறது.

குட்மி குஸ்டி எனப்படும் 81 குலங்களாக பிரிக்கப்பட்டுள்ளது. இதில் கட்வார், பன்சியார், திடுவார், கச்மார் (கச்சிம்), பன்சோவர், சங்கோவர், இந்து, பாகோவர், சிலுவார், பாகுவார், லக்ராவர், கெட்டியார், கேருவார், முசியார், பாக் பன்வாரி, ஜல் பன்வாரி, தும்ரியர் போன்றவை அடங்கும். துஸ்ஸு, சிவ் கஜன், ஜிதியா, கரம், பாண்ட்னா (சோஹ்ராய்) ஆகியவை குட்மியின் முக்கிய திருவிழாவாகும். அவர்கள் கிராமத்தேவதை கிராம்தன், பன்ஷா பஹார், சிவன், ஜடால் (மானசா தேவி), சித்தோலா பூஜை, மகாமாய் மற்றும் பலவற்றில் வணங்குகிறார்கள். ஜூமர் நடனமும் சாவ் நடனமும் இவர்களின் நாட்டுப்புற நடனமாகும்.

மேலும் காண்க
------------

* சதான் மக்கள்

மேற்கோள்கள்
-----------

1. ↑  "Inheritance Law of Kurmi Mahto of Chotanagpur and Orissa". .
2. ↑  "Cabinet recommends inclusion of Kurmis in ST list". .
3. ↑  "Kurmis in tribal status cry". .
4. ↑  "कुरमी को ST का दर्जा तभी, जब TRI अनुशंसा करे, लेकिन रिसर्च वाला ही कोई नहीं है". .
5. ↑  "Forest, Government, and Tribe". *books.google.com*.
6. ↑  "Bandana Festival Of Kudmis Of Eastern India". *www.etribaltribune.com*.
**எஸ். இராமச்சந்திரன்** என்பவர் தமிழ்நாட்டைச் சேர்ந்த வரலாற்றாய்வாளரும் கல்வெட்டறிஞரும் ஆவார். தென்னிந்தியச் சமூக வரலாற்று ஆய்வு நிறுவனத்தின் நிறுவனர்களுள் ஒருவர். இவர் சென்னையில் பிறந்தவர், ஈரோடு மாவட்டம் சென்னிமலை கொமரப்பா செங்குந்தர் பள்ளியிலும். மதுரை மாவட்டம் திருமங்கலம் பாண்டிய குல க்ஷத்திரிய நாடார்கள் மேல்நிலைப் பள்ளியிலும் பள்ளிக் கல்வி பயின்றவர். நாகர்கோவில் தென்திருவிதாங்கூர் இந்துக் கல்லூரியில் தமிழ் இளங்கலை பட்டப்படிப்பும் , சென்னை மாநிலக் கல்லூரியில் தமிழ் முதுகலை பட்டப்படிப்பும் பயின்றவர். பிறகு தமிழ்நாடு அரசு தொல்லியல் துறையில் , தொல்லியல்-கல்வெட்டியல் பட்டயப்படிப்பு பயின்று அத்துறையிலேயே 27 ஆண்டுகள் பணியாற்றியவர்.2005ஆம் ஆண்டில் அப்பணியிலிருந்து விருப்ப ஓய்வு பெற்று வரலாற்றாய்வில் தொடர்ந்து ஈடுபட்டு வருகிறார்.

மேற்கோள்கள்
-----------

1. ↑  "ஆவுடையார் கோவிலை கட்டியது யார்?". *web.archive.org*. 2018-12-13. Archived from the original on 2018-12-13. 2022-08-02 அன்று பார்க்கப்பட்டது.CS1 maint: unfit url (link)

வெளி இணைப்புகள்
---------------

* வரலாறு.காம் சித்திரையில் புத்தாண்டு குறித்து எஸ்.இராமச்சந்திரன் கொடுத்துள்ள கருத்துகள்
சுழலி மின்னாக்கி
மின்னாற்றல் அமைப்பின் வரைபடத்தில் மின்னாக்க அமைப்பு சிவப்பில் காட்டப்பட்டுள்ளது.
**மின்னாக்கம்** அல்லது **மின் உற்பத்தி** (*Electricity generation*) மற்ற முதன்மை ஆற்றல்களிலிருந்து மின்திறனை உருவாக்குவதாகும். பயனர்களுக்கு மின்சாரம் வழங்கும் மின்பகிர்மான நிறுவனங்களின் முதற் செயற்பாடே மின்னாக்கம் ஆகும்; மற்றவை செலுத்தல், வழங்கல் ஆகியனவாம். மின் நிலையங்களில் பெரும்பாலும் எரிப்பு அல்லது அணுக்கரு பிளவால் இயங்கும் வெப்ப எந்திர மின்னியக்க ஆக்கிகளால் மின்னாக்கம் நடைபெறுகின்றது; பாயும் நீர்/ வளிமங்களின் இயக்க ஆற்றலைப் பயன்படுத்தியும் கதிரொளியின் ஒளிமின்னழுத்தியம் மற்றும் புவி வெப்பத்தைப் பயன்படுத்தியும் மின்னாக்கம் நடைபெறுகின்றது.

மின்னியக்கியின் காந்தப்புலத்தின் நடுவே ஓர் மின்கடத்து பொருள் சுழலும் போது அந்த சுழலும் மின் கடத்தும் பொருளில் மின்சாரம் உருவாகிறது. இதுதான் அடிப்படையான விஷயம். இது சூரியமின் சக்தி தவிர மற்ற அனைத்து வகையான மின் உற்பத்தியும் இந்த முறையிலே நடைபெறுகின்றன. அந்த மின் கடத்தும் பொருளைச் சுற்ற பல்வேறு சக்தியை உபயோகிக்கின்றோம். நீர், நீராவி, அனல், அணு, மற்றும் காற்று, போன்ற பிற சக்தியினால் மின்சாரத்தை பெறுகின்றனர். **மின் உற்பத்தி** என்பது மின் அல்லாத வடிவில் உள்ள ஆற்றலை மின் ஆற்றலாக மாற்றும் வழிமுறை ஆகும். மின் செலுத்துதலும், மின் வழங்கலும் இதனோடு இணைந்த செயற்பாடுகள் ஆகும். ஒரு நாட்டின் உள்கட்டமைப்பில் மின்திறன் துறை முக்கிய இடத்தை வகிக்கிறது.

நீர் மின் நிலையங்களே அதிகம் பரவலாக பயன்படுத்தப்படும் மின் உற்பத்தி முறை. இது தவிர 
மின்னாற்றலை உற்பத்தி செய்ய வேறு பல வழிமுறைகள் உண்டு. அவை பின்வருமாறு:

* அனல் மின் நிலையம்
* அணு மின் நிலையம்
* சூரிய ஆற்றல்
* காற்றுச் சுழலி/காற்றாலை
* கடல் அலை
* உயிரி வாயு
" **கோ** **ஜமாலோ** "என்பது சிந்தி மொழி நாட்டுப்புற பாடல் மற்றும் சிந்தி கலாச்சாரத்தில் தொடர்புடைய நடன வகை ஆகும். 19 ஆம் நூற்றாண்டின் நடுப்பகுதியில் உள்ளூர் நாட்டுப்புற நாயகனான '''ஜமாலோ கோசோ பலோச்'''சைப் பற்றிய பாடல்களை கொண்ட நடனமாகும். இந்த பாடல்கள் 1947 முதல் மீண்டும் பிரபலமடைந்து, அபிதா பர்வீன் என்பவரால், சிந்தி மொழியிலும் ஷாஜியா குஷ்க் என்பவரால், உருது மொழியிலும் பதிவு செய்யப்பட்டது.

பாகிஸ்தானின் கோக் கலைவினையரங்கதால் நடத்தப்பட்ட 11 வது நிகழ்ச்சியில் அலி சேத்தி மற்றும் ஹுமைரா அர்ஷாத் ஆகியோரால் கோ ஜமாலோ பாடல் பஞ்சாபி மொழியில் மறுபதிப்பக பாடப்பட்டது

**கோ** **ஜமாலோ**வின் வரலாறு
---------------------------

கோ ஜமாலோ வைப்பற்றிய பல குறிப்புகள் வரலாற்றின் பல இடங்களில் பதிவு செய்யப்பட்டுள்ளது.மிகவும் பரவலாக ஏற்றுக்கொள்ளப்பட்ட கதைகளில் ஒன்று என்ன கூறுகிறதென்றால், சிந்துவின் மேற்கு பகுதிகளில் ஓரிடத்தில் கடுமையான போர் நடந்ததாகவும், அப்பகுதியில் வசிப்பவர்கள் படையெடுப்பாளர்களுக்கு எதிராக பல்வேறு தீவிர சவால்களையும் சோதனைகளையும் எதிர்கொண்டதாகவும் கூறுகிறது. இந்த நேரத்தில், மிகவும் துணிச்சலான மற்றும் தைரியமான ஜமாலோ என்ற நபர், படையெடுப்பாளர்களுக்கு எதிராக ஒரு வலிமையான ஆனால் சிறிய இராணுவத்தை வழிநடத்தினார். அந்த சிறு படையை வைத்துக்கொண்டு கடுமையான மற்றும் இரத்தக்களரிமிக்க போராட்டத்தை நிகழ்த்தி கடைசியில் அவர் வெற்றி பெற்றார். அவர்கள் வெற்றி பெற்று தங்கள் நகரங்களுக்கு திரும்பி வரும் போது, அப்பகுதி பெண்கள் **ஹோ ஜமாலோ, காதி ஆயோ கைர் சான்** என்று மகிழ்ச்சியாக பாடிக்கொண்டு அவர்களை எதிர்கொண்டனர்.அதன் மொழிபெயர்ப்பு: **ஓ பெரிய ஜமாலோ, நீங்கள் எந்த இழப்பையும் சந்திக்காமல் வெற்றி பெற்றீர்கள்** என்பதாகும்..

மேலும் பார்க்கவும்
------------------

* சிந்தி கலாச்சாரம்

மேற்கோள்கள்
-----------

1. ↑  Shafiq, Saman (30 October 2018). "Coke Studio Season 11: From the highs of ‘Shikwa’ to the slumps of ‘Ko Ko Korina’". *Pakistan Today*.. பார்த்த நாள்: 13 May 2022.
2. ↑  Ho Jamalo 1950.
பின் புறம் ஒளியினையும் முன் புறம் எழுத்களையும் கொண்ட ஓர் மின் விளக்கப்படம்.
**மின் ஒளிபடம்** (*E chart*, அல்லது *tumbling E chart,*) என அழைக்கப்படும் இவ்வகை உருள் அமைப்பிலான மின் விளக்கப்படங்கள் கண் மருத்துவத்தில் நோயாளிகளின் பார்வைத் திறனை சோதித்தறிய பயன்படுத்தப்படுகிறது.

பயன்பாடுகள்
-----------

இலத்தீன் எழுத்துக்களை வாசிக்க தெரியாத மக்கள் தாம் காணும் எழுத்துக்களின் வடிவத்தினை எளிதில் தம்மை சோதிக்கும் கண்சிகிட்சை நிபுணரிடம் வெளிபடுத்த இவ்வகை வரைபடம் மிகவும் பயனுடையதாக உள்ளது. எழுத்தறிவில்லா மக்களுக்கு மட்டுமின்றி சிறு வயது குழந்தைகளுக்கும் பார்வை திறனை கண்டறிய இந்த வரைபடம் மிகவும் பயன்பாடு மிகுந்ததாக உள்ளது. பேச்சு மொழியை மட்டும் கொண்ட நாடுகளிலும் இந்த வரைபடம் மிகவும் பயன்படுத்தப்படுகிறது. 

இந்த வரைபடத்தில் ஆங்கில எழுத்தான *E* ஆனது பல்வேறு கோணங்களில் எழுதப்பட்டுள்ளது. அதாவது மேலாக, கீழாக, வலது, இடது புறமாக என்று.  கீழிருந்து மேலாக செல்ல செல்ல எழுத்துக்களின் அளவானது குறைந்து கொண்டே செல்கிறது. எவ்வளவு தொலைவில் இருந்து கண்பரிசோதனைக்கு உட்படுத்தப்படுபவர் எந்த வரிசையில் உள்ள எழுத்துக்களை அடையாளம் காண்கிறார் என்பதை கொண்டு அவரின் பார்வை திறன் மதிப்பிடப்படுகிறது. இது  சினெல்லன் அட்டவணை முறையில் பயன்பாட்டிற்கு உட்படுத்தப்படுகிறது. ஆனால் இதில் ஒரே வடிவமான எழுத்துக்களே பல்வேறு கோணங்களில் அடையாளம் காணப்படுகின்றன.

மேலும் பார்க்கவும்
------------------

* பார்வைத் திறன்

குறிப்புகள்
-----------

* Basak, Samar K.. *Ophthalmology Oral and Practical* (3rd ). பன்னாட்டுத் தரப்புத்தக எண்:81-86793-66-6.
**கோகன் நினைவுப் பள்ளி** (Cohen Memorial School, Kodaikanal), என்பது இந்தியாவின் தமிழ்நாட்டின், திண்டுக்கல் மாவட்டத்திலுள்ள, கொடைக்கானலில் அமைந்துள்ள ஒரு பள்ளி ஆகும்.

வரலாறு
------

கி. பி. 1912-ஆம் ஆண்டு, கோடைக்கானலில் *லாச் எண்டு* என்ற ஓர் இடத்தை, அமெரிக்க லூதரன் சமயத்தைச் சார்ந்தவர்கள் விலைக்கு வாங்கினார்கள். அந்த இடத்தில் கி. பி. 1922-ஆம் ஆண்டு, தங்கள் குழந்தைகள் பயிலுவதற் கென்று ஒரு பள்ளியை நிறுவினார்கள். தங்கள் தந்தையர் நாடான அமெரிக்க நாட்டுக்குக் கல்வி முறையை அப்பள்ளியில் புகுத்தினர். கோடைக்காலத்தில் இங்கு வந்து தங்கியவர்களின் குழந்தைகளுக்சான பருவப்பள்ளி (Season school) யாகவே இது முதலில் துவக்கப்பட்டது. பாச்மேன் என்ற ஆசிரியர் பள்ளிக்காகச் சிறிய ஒரு கட்டிடத்தைக் கட்டினார். பிறகு மாணவர்களுக்குத் தங்குமிடமும், கிருத்துவக் கோவிலும் அமைத்தார். இவ்விரண்டின் கட்டிடக் கலையழகு கோடைக்கானலில் குறிப்பிடத்தக்கது. பாச்சானன் தொல்லியல் ஆய்வில் ஆர்வமுள்ளவர். பழனி மலைகளில் கி. பி. 1942-ஆம் ஆண்டு அவர் அகழ்ந்தெத்த புதைபொருள்கள் செண்பகனூரிலுள்ள அருங்காட்சியகத்தில் வைக்கப்பட்டுள்ளன.

குறிப்புகள்
-----------

1. ↑  "தமிழகத்தில் குறிஞ்சி வளம், நூல், கவிஞர் முருகு சுந்தரம், பக்கம், 203-268". பழனியப்பா பிரதர்ஸ். 17 நவம்பர் 2020 அன்று பார்க்கப்பட்டது.
கிரேக்கத் தொன்மங்களில் குறிப்பிடப்படும் **மினோஸ்** (*Minos*) என்பவர் கிரீட் தீவின் மன்னர் ஆவார். இவர் சியுசு மற்றும் யூரோபாவின் மகனாவார். ஒன்பது ஆண்டுகளுக்கும் மேலாக ஓவ்வொரு ஆண்டும், ஏஜியஸ் மன்னர் ஏழு இளைஞர்களையும் ஏழு இளம் பெண்களையும்  டெடலசால் உருவாக்கபட்ட சிக்கல் வழியில் வைக்கபட்ட மினோட்டூரின் உணவுக்காக அனுப்பும்படி செய்தார். இவரது மரணத்திற்குப் பிறகு, மினோஸ் பாதாள உலகில் இறந்தவர்களுக்கு நீதிபதியாக ஆனார்.

கிரீட்டின் நாகரீகத்துக்கு இவரது பெயரைக்கொண்டு மினோவன் நாகரிகம் என தொல்லியல் ஆய்வாளர் சர் ஆர்தர் எவன்ஸ் பெயரிட்டார்.

குடும்பம்
---------

இவரது மனைவி, மூலம் பாசிபாஸ் (அல்லது சிலர் கிரீட் என்கின்றனர் ), இவர் அரியட்னே, ஆண்ட்ரோஜியஸ், டீகாலியன், ஃபீட்ரா, கிளகஸ், கேட்ரியஸ், அககாலிஸ் ஜெனோடிஸ் ஆகியோரின் தந்தை ஆவார்.

பரேயா என்ற ஒரு நிம்ஃப் மூலம், இவருக்கு யூரிமெடன், நெபாலியன், கிறைசஸ், பிலோலஸ் ஆகிய நான்கு மகன்கள் இருந்தனர், அவர்கள் ஹெராக்ள்சால் கொல்லப்பட்டனர், பிந்தையவரின் இரண்டு தோழர்கள் கொல்லப்பட்டதற்காக பழிவாங்கினர்.

குறிப்புகள்
-----------

1. ↑  Jennifer R. March, *Dictionary of Classical Mythology*, Oxbow Books, 2014[1998], p. 146

வெளி இணைப்புகள்
---------------

* 

* பொதுவகத்தில் Minos தொடர்பாக ஊடகக் கோப்புகள் உள்ளன.
* சிசிலியில் மினோஸின் மரணம்
உலகின் மிகப் பெரிய சூரிய சக்தியிலிருந்து மின்சாரம் உற்பத்தி செய்யும் பண்ணை ஒன்றை (Sungrow Huainan Solar Farm) சீனாவின் அன்ஹுயி மாகாணத்தில் கூவைனான் நகரத்தில் உருவாக்கி உள்ளது. 40 மெகா வாட் உற்பத்தி திறன் கொண்ட அந்நிலையம் சுமார் 15,000 வீடுகளுக்கு தேவையான மின்சாரத் தேவையை பூர்த்தி செய்யக்கூடியது. உலகில் முதன் முதலில் செயல்பாட்டிற்கு வந்த மிகப்பெரிய மிதக்கும் சூரிய சக்தியிலிருந்து மின்சாரம் உற்பத்தி செய்யும் பண்ணை இதுவே ஆகும்.

அமைந்துள்ள இடம்
---------------

கூவைனான் நகரம், அன்ஹுயி மாகாணம், சீனா

அன்ஹுயி மாகாணம் சீனாவின் கிழக்கு பகுதியில் அமைந்துள்ள ஒரு மாகாணமாகும். இம்மாகாணம் ஹுவாங்ஷான் மலைகளை தன்னகத்தே கொண்டது. மேலும் அம்மாகாணத்தில் கிடைக்கும் தனித்துவமான கிரானைட் பாறைகளுக்குப் பெயர் போனது. ஆகையால் இப்பகுதியில் சுரங்கத் தொழில் மிகச் சிறப்பு மிக்கதாக திகழ்கிறது.

### மிதக்கும் சூரிய மின் உறபத்திப் பண்ணைகள்

மனிதனால் சுரங்கத் தொழில் / கிராணைட் தொழில் மூலமாக உருவான மிகப்பெரிய பள்ளங்களில் நீர் நிறைந்ததால் உருவான அதாவது மனிதனால் உருவாக்கப்பட்ட இந்த மிகப்பெரிய ஏரிகளில் தான் இந்த மிதக்கும் சூரிய மின் உற்பத்திப் பண்ணைகள் கட்டமைக்கப்பட்டுள்ளன எனபது இதன் தனிச் சிறப்பு.

உற்பத்தி திறன்
--------------

2017ல் 40 மெகா வாட் உற்பத்தி திறனுடன் செயல்படத்துவங்கிய [ஹீனன்]] நகரத்தில் அமைக்கப்பட்ட இந்த மிதக்கும் சூரிய சக்தியிலிருந்து மின்சாரம் உற்பத்தி செய்யும் பண்ணை உலகின் மிகப்பெரிய மிதக்கும் சூரியப்பண்ணையாக அறிவிக்கப்பட்டது.

முதல் கட்டமாக 40 மெகா வாட் எனத் துவங்கப்பட்ட இந்த நீரில் மிதக்கும் மிகப் பிரமாண்ட, உலகின் மிகப் பெரிய சூரிய சக்தியிலிருந்து மின்சாரம் தயாரிக்கும் திறன் கொண்ட சாதனையை அதே நிறுவனம் அடுத்தடுத்த மிகப்பிரமாண்ட மிதக்கும் சூரிய மின் உற்பத்தி மையங்களை உருவாக்கி முறியடித்துக் கொண்டே இருக்கிறது.

பின்வரும் அட்டவணை அப்பகுதியில் விரிவாக்கப்பட்டுவரும் மிதக்கமும் சூரிய சக்தியிலிருந்து மின்சாரம் உற்பத்தி செய்யும் பண்ணைகளையும் அவற்றின் உற்பத்தி திறன் பற்றிய தகவல்களையும் அளிக்கும்.

பிற மிதக்கும் சூரிய மின் உற்பத்திப் பண்ணைகள்
--------------------------------------------

| வ.எண் | உற்பத்தி திறன் | கிராமம் / நகரம் | மாகாணம் | திட்டம் துவங்கிய ஆண்டு |
| --- | --- | --- | --- | --- |
| 01 | 31 மெகாவாட் | வேஷான்/ஜெனிங் | ஷான்டோங் | 2017 |
| 02 | 40 மெகாவாட் | ஹுய்யான் | அன்ஹுய் | 2016 |
| 03 | 50 மெகாவாட் | வேஷான்/ஜெனிங் | ஷான்டோங் | 2017 |
| 04 | 100 மெகாவாட் | வேஷான்/ஜெனிங் | ஷான்டோங் | 2017 |
| 05 | 102 மெகாவாட் | ஃபெங்டாய்/ஹுயானன் | அன்ஹுய் | 2017 |
| 05 | 150 மெகாவாட் | ஃபெங்டாய்/ஹுயானன் | அன்ஹுய் | 2017 |

கட்டியமைத்த நிறுவனம்
--------------------

சீனாவைத் தலைமையிடமாகக் கொண்ட சன்குரோவ் பவர் சப்ளை கோ லிட்.

வெளி இணைப்புகள்
---------------

* சன்குரோவ் பவர் சப்ளை கோ லிட் நிறுவனத்தின் இணையதள முகவரி
**குஸ்தி** (***Kusthi***) ராஜ் கபூர் இயக்கத்தில், 2006 ஆம் ஆண்டு வெளிவந்த இந்தியத் தமிழ் நகைச்சுவைத் திரைப்படமாகும். பிரபு, கார்த்திக், வடிவேலு, புளோரா, விஜயகுமார், ராதாரவி மற்றும் பலர் நடித்துள்ளனர். எம். ஞானசுந்தரி தயாரிப்பில், டி. இமான் இசை அமைப்பில், 23 ஜூன் 2006 ஆம் தேதி இப்படம் வெளியானது. இப்படம் ஒரு சராசரி வெற்றிப் படமாக அமைந்தது.

நடிகர்கள்
---------

பிரபு, கார்த்திக், வடிவேலு, புளோரா, விஜயகுமார், ராதாரவி, ஒய். ஜி. மகேந்திரன், இளவரசு, ராஜ் கபூர், சித்ரா லக்ஷ்மணன், மனோபாலா, டி. பி. கஜேந்திரன், மதன் பாப், சிட்டி பாபு, பாலு ஆனந்த், லதா, சபிதா ஆனந்த், ஆர்த்தி, விஜயன், பெசன்ட் ரவி, தளபதி தினேஷ், கிரேன் மனோகர்.

கதைச்சுருக்கம்
--------------

நாட்டாமையின் (ராதாரவி) மகளை திருமணம் செய்ய பயந்து, ஊரை விட்டு சென்னைக்கு ஓடும் ஜீவா (பிரபு), தன் நண்பன் வேலுவுடன் (வடிவேலு) இணைகிறான். அந்நிலையில், சில உள்ளூர் அடியாட்களிடமிருந்து ஒரு நபரை (மகாநதி ஷங்கர்) காப்பாற்றுகிறான் ஜீவா. அந்த காப்பாற்றப்பட்ட நபர், ரவுடி சிங்கத்திற்கு (கார்த்திக்) மிகவும் வேண்டப்பட்ட ஆள். பின்னர், சிங்கத்தை அபியும், ஜீவாவை திவ்யாவும் காதல் செய்கிறார்கள். சிங்கத்திற்கு மற்றொரு ரவுடிக்கும் (ராஜ் கபூர்) பணப் பிரச்சனை இருக்கிறது.

அதே சமயம், ஜீவாவை தேடி சென்னைக்கு ஆட்களுடன் வருகிறார் நாட்டாமை. மருத்துவமனையில், ஜீவாவை காணாமல்போன பேரன் என்று தவறாக அடையாளம் காணுகிறார் லட்சுமியின் (லதா) தந்தை (விஜயகுமார்). நாட்டாமையிடம் இருந்து தப்பிக்க, லதாவுடன் ஊட்டிக்குச் செல்கிறான் ஜீவா.

அபி மற்றும் திவ்யாவின் தாத்தா திவ்யா-ஜீவா அபி-சிங்கம் ஆகிய இரு ஜோடிகளுக்கும் திருமணம் செய்ய முடிவு செய்கிறார். ஆனால், அதை தடுத்து நிறுத்த ராஜ் கபூரும், நாட்டாமையும் வந்துவிடுகிறார்கள். அவர்களை சமாளித்து எவ்வாறு திருமணம் நடந்தது என்பதே மீதிக் கதையாகும்.

ஒலிப்பதிவு
----------

டி. இமான் இப்படத்தின் இசை அமைப்பாளர் ஆவார். பா. விஜய் , ஸ்நேஹன், பழனிபாரதி ஆகியோர் இப்படத்தின் பாடல் ஆசிரியர்கள் ஆவர்.

வரவேற்பு
--------

கதாபாத்திரங்கள் நீளமான வசனங்களை பேசியதாகவும், இசையும் இயக்கமும் பெரியதாக எடுபடவில்லை என்றும், முன்பாதி ஒரு மலையாள படம் போலவும், பின்பாதி ஒரு தெலுங்கு படம் போலவும் இருப்பதாகவும் விமர்சனம் செய்யப்பட்டது.

மேற்கொள்கள்
-----------

1. ↑  "https://www.starmusiq.fun/movies/kusthi-2006-tamil-movie-songs-1722-starmusiq-download.html". 2018-10-17 அன்று மூலம் பரணிடப்பட்டது. 2019-03-03 அன்று பார்க்கப்பட்டது. External link in `|title=` (உதவி)
2. 1 2  "http://www.sify.com/movies/kusthi-review-tamil-pclvXdddideid.html". External link in `|title=` (உதவி)
3. ↑  "http://www.starmusiq.com/tamil\_movie\_songs\_listen\_download.asp?MovieId=1722". 2016-05-11 அன்று மூலம் பரணிடப்பட்டது. 2019-03-03 அன்று பார்க்கப்பட்டது. External link in `|title=` (உதவி)
4. ↑  "http://www.indiaglitz.com/kusthi-tamil-movie-review-7244.html". External link in `|title=` (உதவி)
5. ↑  "http://www.thiraipadam.com/cgi-bin/movie\_review.pl?id=593&user\_name=bbalaji&review\_lang=english&lang=english". 2016-02-15 அன்று மூலம் பரணிடப்பட்டது. 2019-03-03 அன்று பார்க்கப்பட்டது. External link in `|title=` (உதவி)

வெளி-இணைப்புகள்
---------------

*
**டிரையெத்தில் போரேட்டு** (*Triethyl borate*) என்பது B(C2H5O)3. என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். போரான் டிரையீத்தாக்சைடு அல்லது போரிக் அமிலம் அல்லது மூவெத்தில் போரேட்டு என்ற பெயர்களாலும் இச்சேர்மம் அழைக்கப்படுகிறது. நிறமற்ற இச்சேர்மம் எளிதில் தீப்பற்றக் கூடியதாகும். போரிக் அமிலம் மற்றும் எத்தனாலின் எசுத்தர் என்று டிரையெத்தில் போரேட்டு வகைப்படுத்தப்படுகிறது. 
−85 ° செல்சியசு வெப்பநிலையில் உருகும் இச்சேர்மம் 118 ° செல்சியசு வெப்பநிலையில் கொதிக்கிறது. 11° செல்சியசு வெப்பநிலையில் தீப்பற்றி எரிகிறது. மேலும் இதுவொரு பலவீனமான லூயிசு அமிலமாகும். கட்மான்– பெக்கட் முறையில் லூயிசு அமிலத்தன்மை ஏற்பு எண் 17 என கணக்கிடப்பட்டுள்ளது .. டிரையெத்தில் போரேட்டு பச்சை நிற சுவாலையுடன் தீப்பற்றி எரிகிறது. எத்தனாலில் உள்ள இதன் கரைசல்கள் வானவேடிக்கை தொழிலில் சிறப்பு விளைவுகளை உண்டாக்க பயன்படுத்தப்படுகிறது. 

ஓர் அமில வினையூக்கியின் முன்னிலையில் போரிக் அமிலமும் எத்தனாலும் வினைபுரிவதால் டிரையெத்தில் போரேட்டு உருவாகிறது. கீழ்கண்ட வேதிச்சமநிலை வினையின் வழியாக இச்சேர்மத்தின் உருவாக்கம் நிகழ்கிறது, 

B(OH)3 + 3 C2H5OH is in equilibrium with (C2H5O)3B + 3 H2O
முன்னோக்கிச் செல்லும் வினை விகிதத்தை அதிகரிக்கும் பொருட்டு, வினையில் உருவாக்கப்பட்ட நீர் வினை ஊடகத்திலிருந்து நீக்கப்படுகிறது. கொதிநிலை மாறா வடிகட்டல் முறை அல்லது பரப்புக்கவர்ச்சி ஈர்ப்பு முறை இதற்காகப் பயன்படுத்தப்படுகிறது. செயற்கை மெழுகு, பிசின், வண்ணங்கள், பளபளப்பான மேற்பூச்சுகள் தயாரிப்பில் கரைப்பானாக அல்லது வினையூக்கியாக இது பயன்படுத்தப்படுகிறது. சில தீத்தடுப்புப் பொருட்கள் மற்றும் பற்றவைக்கும் இளகிகளில் இது ஒரு பகுதிப்பொருளாக உள்ளது.

மேற்கோள்கள்
-----------

1. ↑  M.A. Beckett, G.C. Strickland, J.R. Holland, and K.S. Varma, "A convenient NMR method for the measurement of Lewis acidity at boron centres: correlation of reaction rates of Lewis acid initiated epoxide polymerizations with Lewis acidity", *Polymer,* 1996, **37**, 4629–4631. doi: 10.1016/0032-3861(96)00323-0

புற இணைப்புகள்
--------------

* National Pollutant Inventory - Boron and compounds
* WebBook page for BC6H15O3
7°13′0″N 80°58′45″E﻿ / ﻿7.21667°N 80.97917°E﻿ / 7.21667; 80.97917

**மினிப்பே** இலங்கையின் மத்திய மாகாணத்தின் கண்டி மாவட்டத்தில் அமைந்துள்ள ஒரு பிரதேச செயளாலர் பிரிவாகும்.மினிப்பே என்பது இப்பகுதியில் காணப்படும் சிறிய நகரின் பெயருமாகும். இது மாவட்ட தலைநகரான கண்டி நகரத்தில் இருந்து கிழக்குத் திசையில் அமைந்துள்ளது. இலங்கையின் நீண்ட ஆறான மகாவலி கங்கையின் கரையில் அமைந்துள்ள இந்நகரத்துக்கு அருகில் மகாவலி கங்கையின் நீரை விவசாயத்துக்காக திசைதிருப்பும் மினிப்பே அணைக்கட்டு இங்கு அமைந்துள்ளது. இதில் இருந்து மகாவலி வலதுகரை கால்வாய் ஆரம்பிக்கிறது. மினிப்பேக்கு அருகே இலங்கையின் பெரிய நீரைக்கொண்டுச் செல்லும் நீர்ப்பாலம் அமைந்துள்ளது. இதனைச் சூழவுள்ள பெரும்ப்பாலான பிரதேசங்கள் அதியுயர் பாதுகப்பு வலயமாகவோ வனவிலங்கு சரணலாயமாகவோ காணப்படுகிறது.

புவியியலும் காலநிலையும்
-----------------------

மினிப்பே அண்சமவெளி என அழைக்கப்படும் இலங்கையின் புவியியல் பிரிவில் மத்திய மலைநாட்டின் அடிவாரத்தில் அமைந்துள்ளது. அமைந்துள்ளது. கடல் மட்டத்துக்கு மேல் சுமார் 152.7048 மீற்றர் உயரத்தில் காணப்படுகிறது. இங்கு வருடாந்த சராசரி வெப்பநிலை 24 பாகை செல்சியஸ் ஆகும். பெரும்பாலான மழைவீழ்ச்சி தென்மேற்கு பருவக்காற்று மூலம் கிடைக்கிறது. 2500-3000 மி.மீ. வருடாந்த சராசரி மழைவீழ்ச்சியை பெறுகின்றது.

மக்கள்
------

இது சிங்களவரை பெரும்பான்மையாக கொண்ட ஒரு பிரதேச சபை ஆகும். இங்குள்ள மக்களில் பெரும்பானமையினர் பௌத்த மதத்தைச் சேர்ந்தவராவர்.
2001 இலங்கை அரசின் மக்கள் தொகை கணிப்பீட்டில மக்களின அடிப்படையிலான மக்கள் தொகைப் பரம்பல் பின்வருமாறு:

| பிரிவு | மொத்தம் | சிங்களவர் | இலங்கைத் தமிழர் | இந்தியத் தமிழர் | முஸ்லிம்கள் | பரங்கியர் | ஏனைய |
| --- | --- | --- | --- | --- | --- | --- | --- |
| மொத்தம் | 47760 | 47373 | 40 | 21 | 317 | 0 | 9 |
| கிராமம் | 47760 | 47373 | 40 | 21 | 317 | 0 | 6 |

2001 இலங்கை அரசின் மக்கள் தொகை கணிப்பீட்டில் மத அடிப்படையிலான மக்கள் தொகைப் பரம்பல் வருமாறு:

| பிரிவு | மொத்தம் | பௌத்தர் | இந்து | இஸ்லாம் | கத்தோலிக்கம் | ஏனைய கிறிஸ்தவம் | ஏனைய |
| --- | --- | --- | --- | --- | --- | --- | --- |
| மொத்தம் | 47760 | 47277 | 27 | 326 | 75 | 55 | 0 |
| கிராமம் | 47760 | 47277 | 27 | 326 | 75 | 55 | 0 |

கைத்தொழில்
----------

இங்கு நெற்பயிர்ச் செய்கை, மரக்கறிச் செய்கை, சோளப்பயிர்செய்கை இடத்தை பெருகிறது.

குறிப்புகள்
-----------

உசாத்துணைகள்
------------

* இலங்கை புள்ளிவிபரவியல் திணைக்களம் - பகுதி 1
* இலங்கை புள்ளிவிபரவியல் திணைக்களம் - பகுதி 2

  



|  |  |  |
| --- | --- | --- |
| * பா
* உ
* தொ
 | **இலங்கை மத்திய மாகாணத்தில் உள்ள நகரங்கள்** | {{{படிம தலைப்பு}}} |
| மாநகரசபைகள் | கண்டி | மாத்தளை | நுவரெலியா |
| நகரசபைகள் | நாவலப்பிட்டி | கம்பளை | கடுகண்ணாவை | வத்தேகாமம் | அட்டன் - டிக்கோயா | தலவாக்கலை - லிந்துலை | உடதலவின்ன |
| சிறு நகரங்கள் | அக்குரணை | கினிகத்தனை | குண்டசாலை | கொட்டகலை | தெல்தோட்டை | தொழுவை | பன்விலை | பேராதனை | மினிப்பே | வட்டவளை | இரம்படை | புசல்லாவை | உலப்பனை | பொகவந்தலாவை |
***திஸ் மீன்ஸ் வார்***, 2012 ஆம் ஆண்டு வெளியான மெக்ஜியால் இயக்கப்பட்ட, காதல் - நகைச்சுவை - துப்பறியும் திரைப்படம். இத்திரைப்படத்தில் ரீஸ் விதர்ஸ்பூன், கிறிஸ் பைன் மற்றும் டாம் ஹார்டி உள்ளிட்டோர் நடித்துள்ளனர். நண்பர்களான சி.ஐ.ஏ. அதிகாரிகள் இருவர் ஒரே பெண்ணை விரும்புவதால் ஏற்படும் பிணக்குகளை நகைச்சுவையுடன் வழங்கியுள்ளார், மெக்ஜி.

கதைக் கரு
---------

சி. ஐ. ஏ. அதிகாரிகளான எப்.டி.ஆரும் (கிரிஸ் பைன்), டக் ஹான்சனும் (டாம் ஹார்டி) நல்ல நண்பர்கள். பன்னாட்டு குற்றவாளியான கார்ல் ஹென்ரிச் (டில் சுவிகர்) மிகப்பெரிய அழிவிற்குத் திட்டமிடுகிறான்.

எளிதில் பெண்களை மயக்கும் எப்.டி.ஆர். தான் ஒரு கப்பலின் தலைவர் என்றும், டக் தான் ஒரு பயண முகவர் என்றும் வெளி உலகத்திற்கு சொல்கிறார்கள். இணையத்தில் லாரனின்(ரீஸ் விதர்ஸ்பூன்) பெண்ணுடைய விளம்பரத்தினைப் பார்த்து அவருடன் டேட்டிங் செல்கிறார்.

அதே நேரம், எப்.டி.ஆரும் அதே பெண்ணை அவருடைய குணத்தால் கவரப்படுகிறார். இருவரும் ஒரு நாள் தங்களுடைய தோழிகளின் புகைப்படத்தைக் காட்டுவதால் ஒரே பெண்ணை இருவரும் காதலிப்பதை தெரியவருகிறது.

அதன்பிறகு இருவரும் அப்பெண்ணிற்கு பிடித்தவாறு நடந்துகொள்ள ஆரம்பிக்கின்றனர். அதனால், லாரனுக்கு யாரைத் திருமணம் செய்வது என்ற குழப்பமும் வருகிறது. பிறகு ஒரு கட்டத்தில், ஹென்ரிச் மூவரையும் கொல்லத் திட்டமிரடுகிறான். எவ்வாறு தப்பிக்கின்றனர், லாரனை யார் கைபிடிக்கிறார் என்பதை, சண்டைக் காட்சிகளுடனும், நகைச்சுவையுடனும் திரைப்படமாக்கியிருக்கின்றனர்.

நடிப்பு
-------

* எப். டி. ஆர்ராக கிறிஸ் பைன்
* டக் ஹான்சென்னாக டாம் ஹார்டி
* லாரன் ஸ்காட்டாக ரீஸ் விதர்ஸ்பூன்
* செல்சீ ஹான்ட்லர் லாரனின் தோழியாக

தயாரிப்பு
---------

முதலில் சாம் வொர்த்திங்க்டன் தயாரிப்பதாக இருந்த இத்திரைப்பட்ம, டாம் ஹார்டியால் தயாரிக்கப்பட்டது.

வெளியீடு
--------

*திஸ் மீன்ஸ் வார்* திரைப்படமானது உலகம் முழுவதும், காதலர் தினமான 2012, பிப்ரவர் 14-ம் திகதி வெளியீடாகத் திட்டமிடப்பட்டிருந்தது பின்னர் 20-த் செஞ்சுரி பாக்ஸ் நிறுவனத்தால் 2012, பிப்ரவரி 17-ம் திகதி வெளியிடப்பட்டது.

### டிவிடி வெளியீடு

டிவிடி என்னும் குறுந்தகுடு 2012, மே மாதம் 22-ம் திகதி வெளியானது.

வருமானம்
--------

இத்திரைப்படம், வட அமெரிக்காவில் $54,760,791 வருமானமும், பிறநாடுகளில் $101,106,281 ஆக மொத்தம் $155,867,072 வருமானம் ஈட்டியது.

வரவேற்பு
--------

இத்திரைப்படம் பெரும்பாலும் எதிர்மறையான விமர்சனத்தையே பெற்றது. ரோட்டன் டொமேட்டோஸ் தளத்தில் 158 கருத்துகளின் அடிப்படையில், 25% "ரோட்டன்" குறியீடும், 4.2/10 மதிப்பெண்ணும் பெற்றது.

குறிப்புகளும் மேற்கோள்களும்
---------------------------

1. 1 2  "This Means War (2012)". *Box Office Mojo*. ஐஎம்டிபி. சூன் 27, 2012 அன்று பார்க்கப்பட்டது.
2. ↑  "Tom Hardy Replaces Sam Worthington in McG’s This Means War" பரணிடப்பட்டது 2010-10-28 at the வந்தவழி இயந்திரம். *திரைப்படம்*. பார்த்த நாள் அக்டோபர் 13, 2010.
3. ↑  Kilday, Gregg (பிப்ரவரி 7, 2012). "Fox Delays 'This Means War' Opening to Avoid Box Office Face-Off With 'The Vow'". *The Hollywood Reporter*.. பார்த்த நாள்: பிப்ரவரி 19, 2012.
4. ↑  "This Means War". *Complete Season DVDs*. 22 மே 2012 அன்று பார்க்கப்பட்டது.
[*தொடர்பிழந்த இணைப்பு*]
5. ↑  "This Means War". *Rotten Tomatoes*. Flixster. மே 2, 2012 அன்று பார்க்கப்பட்டது.

வெளி இணைப்புகள்
---------------

* இணையதள திரைப்பட தரவுத்தளத்தில் *This Means War*
* அழுகிய தக்காளிகளில் *This Means War*
**நேரிசை வெண்பா** என்பது தமிழிலுள்ள மரபுச் செய்யுள் வகைகளுள் ஒன்றான வெண்பாவின் துணைப் பா வகையாகும். நேரிசை வெண்பாவுக்கான இலக்கணப்படி இது பின்வரும் அமைப்பைக் கொண்டிருக்கும்.

* பொதுவான வெண்பாவுக்கு உரிய இலக்கணங்களைக் கொண்டிருத்தல்.
* நான்கு அடிகளை உடையதாக இருத்தல்.
* இரண்டாவது அடியில் தனிச்சொல் வருதல்.
* நான்கு அடிகளும் ஒரே வகையான எதுகை உடையனவாகவோ அல்லது முதல் இரண்டு அடிகளும் ஒருவகை எதுகை உடையனவாக இருக்க, அடுத்த இரண்டும் வேறுவகை எதுகை உடையனவாகவோ இருத்தல்.

எடுத்துக்காட்டு
---------------

### ஒரு விகற்ப நேரிசை வெண்பா

பின் வருவது நான்கு அடிகளிலும் ஒரே வகையான எதுகை வரும் ஒரு விகற்ப நேரிசை வெண்பா: 

*நெல்லுக் கிறைத்தநீர் வாய்க்கால் வழியோடிப்*
*புல்லுக்கு மாங்கே பொசியுமாம் - தொல்லுலகில்*
*நல்லா ரொருவர் உளரேல் அவர்பொருட்டு*
*எல்லோர்க்கும் பெய்யும் மழை.*
"தொல்லுலகில்" என்ற தனிச்சொல்லும் நான்கு அடிகளின் எதுகைகளும் சீராக இருப்பதனை ஒட்டி இஃது ஒரு-விகற்ப நேரிசை வெண்பா ஆனது.

### இரு விகற்ப நேரிசை வெண்பா

நளவெண்பாவில் உள்ள பின்வரும் செய்யுள் இரு விகற்ப நேரிசை வெண்பாவுக்கான ஓர் எடுத்துக்காட்டு ஆகும்.

*அஞ்சல் மடவனமே உன்ற னணிநடையும்*
*வஞ்சி யனையார் மணிநடையும் - விஞ்சியது*
*காணப் பிடித்ததுகா ணென்றான் களிவண்டு*
*மாணப் பிடித்ததார் மன்*
இதன் இரண்டாவது அடியில் *விஞ்சியது* என்ற சொல் *தனிச்சொல்* ஆகும். முதல் இரண்டு அடிகளும் ஒருவகை எதுகையையும் (அஞ்சல் - வஞ்சி), மூன்றாம் நான்காம் அடிகள் இன்னொரு வகையான எதுகையையும் (காணப் - மாணப்) கொண்டு அமைந்துள்ளன. எனவே இஃது இரு-விகற்ப நேரிசை வெண்பா ஆனது.

இவற்றையும் பார்க்கவும்
----------------------

* இன்னிசை வெண்பா
* வெண்பா
* யாப்பிலக்கணம்
**பூவை அமுதன்** (*Poovai Amuthan*, செப்டம்பர் 6, 1932 - மே 20, 2017) சிறுவர்க்கான பாடல்கள், கதைகள் எழுதிப் புகழ்பெற்ற தமிழ் எழுத்தாளர். இவரது இயற்பெயர் சி. ர. கோவிந்தராசன் ஆகும். சிறுகதை, புதினம், கட்டுரை எனப் பலவற்றையும் படைத்துள்ளார்.

பிறப்பு
-------

தமிழ்நாடு, செங்கற்பட்டு வட்டம் சிக்கராயபுரத்தில் செப்டம்பர் 6, 1932 இல் பிறந்தார். இவரது பெற்றோர் அரங்கநாதன்-காமாட்சியம்மாள் ஆவர். தமிழில் முதுகலைப்பட்டம் பெற்ற இவர் உயர்நிலைப் பள்ளி ஆசிரியராகப் பணியாற்றியுள்ளார்.

படைப்புகள்
----------

1. அழகு மலர் (கவிதை)
2. கவி முரசு
3. புலரும் பொழுது
4. உள்ளக்கடலின் உணர்வலைகள்
5. விழுந்ததும் எழுந்ததும்
6. உறவைத் தேடும் பறவை (நாவல்)
7. மராட்டிய மறவன் (நாவல்)
8. அரிச்சந்திரன் கதை
9. சிந்தனையாளர் சாக்ரடீஸ்
10. மாவீரன் நெப்போலியன்
11. நிலாப்படகு
12. நல்ல நல்ல பாடல்கள்
13. திருக்குறள்- தெளிவுரை

### சிறப்புகள்

இவர் இயற்றிய 600 பாடல்கள் இசைக் கலைஞர்கள் பலரால் பாடப்பெற்று 60 ஒலி நாடாக்களாக வெளிவந்துள்ளன. *திராவிடன்*எனும் வார இதழில் துணை ஆசிரியராகப் பணியாற்றினார். முற்போக்குச் சிந்தனை எழுத்தாளராகத் திகழ்ந்தார். இவரது படைப்புகளுள் சில கல்லூரி, பல்கலைக் கழகங்களில் பாடமாக இடம்பெற்றுள்ளன. இவர் எழுதிய *நல்ல உள்ளம்* எனும் உளவியல் நூலுக்குத் தமிழக அரசு பரிசளித்துச் சிறப்பித்துள்ளது.இலக்கிய அமைப்புகள், தொலைக்காட்சி, வானொலி ஆகியவற்றின் வாயிலாகவும் இவர் படைப்புகள் பாராட்டும் பரிசும் பெற்றுள்ளன.

### விருதுகள்

* திருக்குறள் உரைச் செம்மல்
* வள்ளியப்பா இலக்கிய விருது
* குழந்தை இலக்கிய மாமணி
* கண்ணதாசன் விருது
* கவிமாமணி
* பாரதி பணிச்செல்வர்
* கவிஞர் திலகம்
* சாதனையாளர் விருது

மேற்கோள்கள்
-----------

1. ↑  காலமானார் கவிஞர் பூவை அமுதன், தினமணி நாளிதழ்
2. ↑  "மேதைகளை வாசிப்போம்: வாசிக்க வேண்டிய சிறார் எழுத்தாளர்கள்". *Hindu Tamil Thisai*. 2021-03-27 அன்று பார்க்கப்பட்டது.
3. ↑  கவிமாமணி பூவை அமுதன் கவிதைகள்-சந்தர் சுப்பிரமணியன்

* ப.முத்துக்குமாரசுவாமி- இருபதாம் நூற்றாண்டின் 100 தமிழ்க் கவிஞர்கள்- பழனியப்பா பிரதர்ஸ்.
**சென்னை நகராண்மைக் கழகம்** (*Madras Municipal Corporation*) கிழக்கிந்திய கம்பெனி ஆட்சியில் சென்னை நகரத்தை நிருவாகம் செய்ய உருவாக்கப்பட்ட அமைப்பு. சென்னையின் ஆட்சித் தலைவராக புதிதாக நியமிக்கப்பட்ட ஹேல் என்பவர், சென்னை நகரத்திற்கு நகராண்மைக் கழகமும், நகரத் தந்தை பதவியும், டச்சுக் கிழக்கிந்தியத் தீவுகளில் நடைபெற்று வந்த நகராட்சி முறையை ஒட்டி ஏற்படுத்த தீர்மானங்களை நிறைவேற்றினார். முதலில் மூன்று ஆங்கிலேயர்களும், மூன்று பிரஞ்சுக்காரர்களும், இந்துக்கள், இசுலாமியர் ஆகியோர் சேர்ந்த 13 பேர்கள் கொண்ட மூப்பரவை (Aldermen Court) ஒன்று அமைக்கப்பட்டு, ஆண்டு தோறும் செப்டம்பர் மாதம் 29ம் தேதி நகரத் தந்தை தேர்தல் நடத்த வேண்டும் என தீர்மானிக்கப்பட்டது.

தோற்றம்
-------

ஹேல் தீர்மானத்தின் படி, முதன் முதலாக சென்னை நகராண்மைக் கழகம், 1687 டிசம்பர் 30 அன்று இரண்டாம் ஜேம்ஸ் அரசனின் அனுமதியுடன் தொடங்கப்பட்டது. முதல் நகரத் தந்தையாக நத்தானியேல் இக்கின்ஸன் என்பவர் நியமிக்கப்பட்டார். நகராண்மைக் கழகத்தில், யூத, போர்ச்சுகீசிய, இந்து வர்த்தகர்கள் தலா மூன்று பேர் உறுப்பினர்களாக இருந்தனர். இவர்களில், கிழக்கிந்திய ஆங்கிலக் கழகத்துடன் வாணிகம் செய்துவந்த பேரி திம்மனின் சகோதரர் சின்ன வேங்கடாத்திரி, மூத வீரண்ணா, அலங்காத்தாப் பிள்ளை ஆகியோர் இந்துக்களின் சார்பில் உறுப்பினர்களாக இருந்தனர். பீரங்கிகள் முழங்க, வாத்தியங்கள் ஒலிக்க நகராண்மைக் கழகத் தொடக்கவிழா புனித ஜார்ஜ் கோட்டையில் நடைபெற்றது.

1727 ஜூலை மாதம் நகராண்மை கழகம் திருத்தியமைக்கப்பட்டது. நகரத் தந்தையோடு 7 ஆங்கிலேயர்களும், 2 இந்தியர்களும் உறுப்பினர்களாக இருந்தனர். இந்திய சுதந்திரத்திற்கு பின் சென்னை நகராண்மைக் கழகம் என்பது சென்னை மாநகராட்சி என மாற்றப்பட்டது.

மேற்கோள்கள்
-----------

1. ↑  சென்னை மறுகண்டுபிடிப்பு, எஸ். முத்தையா, தமிழில்: சி.பி. கார்த்திக் நாரயணன், கிழக்கு பதிப்பகம், வெளியீடு: 2009
2. ↑  "காப்பகப்படுத்தப்பட்ட நகல்". 2011-01-14 அன்று மூலம் பரணிடப்பட்டது. 2011-05-29 அன்று பார்க்கப்பட்டது.

﻿

* சென்னை வலைவாசல்
**டி.வி.எஸ் என்டோர்க் 125** என்பது இந்தியாவில் டி.வி.எஸ் மோட்டார் நிறுவனத்தால் தயாரிக்கப்பட்ட மோட்டார் ஸ்கூட்டர் ஆகும். இந்தக் குதியுந்து மறைந்து தாக்கும் விமானத்தின் (Stealth Aircraft) வடிவமைப்பை மாதிரியாகக் கொண்டு வடிவமைக்கப்பட்டது. என்டோர்க் குவியுந்தில் டிரம் பிரேக், டிஸ்க் பிரேக், ரேஸ் எடிஷன் என மூன்று ரகங்கள் உள்ளன.

தொழில்நுட்ப விவரங்கள்
---------------------

என்டோர்க் டி.வி.எஸ் இன் முதல் 125 சிசி திறன் கொண்ட குவியுந்து (ஸ்கூட்டர்) ஆகும். 

இது ஒரு சிலிண்டர், நான்கு ஸ்ட்ரோக், 125 சிசி எஞ்சின் மூலம் இயக்கப்படுகிறது. 7500 ஆர்பிஎம்மில் 6.9 கிலோவாட் (9.4 பிஎஸ்) வழங்குகிறது. இந்தக் குவியுந்து 9 வினாடிகளில் மணிக்கு 0 முதல் 60 கிமீ வேகத்தை எட்டும். உற்பத்தியாளரின் கூற்றுப்படி மணிக்கு 95 கிமீ / மணி வேகத்தில் செல்லும்.  
டிவிஎஸ் இந்திய குதியுந்து சந்தையில் என்டோர்க் 125 க்கு புளூடூத் இணைக்கப்பட்ட இன்ஸ்டிரூமென்ட் கிளஸ்டரை (instrument cluster) வழங்கியுள்ளது. இதன் மூலமாக வாகனத்தினைப் பயன்படுத்துபவர் புளூடூத் மூலமாக தன்னுடைய ஸ்மார்ட்போனனை குதியுந்தோடு இணைத்துக் கொள்ள இயலும். வாகனத்திலேயே குறுஞ்செய்திகள், அழைப்புகள் மற்றும் இதர தகவல்களைப் பெற இயலும். இந்த சேவை என்டோர்கின் தனித்துவமான அடையாளத்தை பெற்று தந்துள்ளது. 

இன்ஸ்டிரூமென் கிளஸ்டர் வழிசெலுத்தல் உதவியாளர், அழைப்பாளர் ஐடி, அதிவேக ரெக்கார்டர், உள்ளமைக்கப்பட்ட லேப்-டைமர் மற்றும் சேவை நினைவூட்டலுடன் உட்பட பல கூறுகளை கொண்டுள்ளது. என்ஜின் கில் சுவிட்ச், ஈர்க்ககூடிய வடிவமைப்பு ஆகியவற்றையும் கொண்டுள்ளது.  

பிஎஸ் 4 தரத்தில் வெளிவந்த என்டொர்க் 116 கிலோ எடை கொண்டது. பிப்ரவரி 2018 இல் இந்த ஸ்கூட்டர் வெளியானது.

நிறங்கள்
--------

* மேட் மஞ்சள்
* மேட் வெள்ளை
* மேட் சிகப்பு
* மேட் வெள்ளி
* மெட்டாலிக் ஊதா
* மெட்டாலிக் சாம்பல்
* மெட்டாலிக் சிகப்பு

மேலும் காண்க
------------

* டி.வி.எஸ் ஜூப்பிட்டர்
* டி.வி.எஸ் ஸ்கூட்டி

குறிப்புகள்
-----------

1. 1 2  "டி.வி.எஸ் என்டார்க் ஸ்கூட்டர் ஏன் வாங்கலாம்... ஏன் வாங்கக் கூடாது?! #Ntorq".. External link in `|work=` (உதவி)
2. ↑  "TVS NTORQ 125 Price Is Rs. 58,750/-". *MotorBeam - Indian Car Bike News Review Price* (ஆங்கிலம்). 2018-02-05. 2018-05-03 அன்று பார்க்கப்பட்டது.
3. ↑  "TVS Ntorq 125 First Ride Review - India's First Performance Scooter". *News18*. 2018-02-19. 2018-05-03 அன்று பார்க்கப்பட்டது.
4. ↑
5. ↑  "Autocar Show: TVS Ntorq 125 scooter first ride review". *Economics Times*. 2018-03-25. 2018-05-03 அன்று பார்க்கப்பட்டது.
6. ↑  "TVS NTorq 125 Scooter Launched In India; Priced At Rs. 58,750 - NDTV CarAndBike". *CarAndBike* (ஆங்கிலம்). 2018-02-05. 2018-05-03 அன்று பார்க்கப்பட்டது.
7. ↑  "Sports scooter battle: Honda Grazia vs TVS NTorq vs Aprilia SR 125 - Times of India". *The Times of India*. 2018-02-13. 2018-05-03 அன்று பார்க்கப்பட்டது.

வெளி இணைப்புகள்
---------------

* அதிகாரப்பூர்வ இணையதளம்
வனுவாட்டு மனிதன் மரத்தோடு மரம் உரசி தீ உண்டாக்கல். தமிழில் தீக்கடைதல், ஞெலிதல் என்று பெயர்.
பாஸ்பரஸ் முதலான பொருள்களால் ஆன நுனி கொண்ட தீக்குச்சிகள். இவற்றை சொரசொரப்பான பகுதியில் விரைந்து தேய்த்தால் தீ உண்டாகும். தீ உண்டாக்க 19 ஆம் நூற்றாண்டில் இருந்து தீக்குச்சிகள் பயன்பாட்டில் உள்ளன.
தீயை உண்டாக்க இன்று பல முறைகள் உள்ளன (எ.கா. தீக்குச்சி, தீப்பற்றும் பெட்ரோலியக்குழல், எரிவளிக்குழல்). ஆனால் தொல்பழங்காலம் முதல் அண்மைக்காலம் வரை தீ உண்டாக்குவது அத்தனை எளிதானதல்ல. தொல் பழங்காலத்தில் இயற்கையில் காய்ந்த மரத்தோடு மரம் உரசும் பொழுது தோன்றிய தீ, அல்லது அத் தீ அடங்கிய பின் கனன்றுகொண்டிருக்கும் மரம், கரி முதலியவற்றில் இருந்து பற்றப்படும் தீ. இப்படித்தான் தீயைப் மாந்தன் பெற்றான் என்கிறார்கள் அறிஞர்கள்.

ஆயிரக்கணக்கான ஆண்டுகளாக இரும்புக்கனிமம் உள்ள கற்களை உரசியோ, *தீக்கடைக் கோல்* எனப்படும் மரக்குச்சியால் உரசியோ தேய்த்தோ தீ உண்டாக்கி மக்கள் பயன்படுத்தி வந்தனர். இன்றும் உலக மக்களின் பண்பாடுகளோடு பங்குகொள்ளாமல் தனித்து வாழும் சில தொல்குடி மக்கள் சிலர் *தீக்கடைக் கோல்* பயன்படுத்துகின்றனர். தமிழில் இவற்றை *ஞெலிகோல்* என்றும் கூறிவந்தனர் 
இவ்வகையான தீ மூட்டும் முறைகள் பழைய கற்கால மக்களுக்குத் தெரிந்து இருந்தது. மாந்த இனம் தற்கால மாந்த இனமாக உயிரின வளர்ச்சி பெறும் முன்னரே, *ஹோமோ எரக்டஸ்* (Homo erectus) எனப்படும் *எழுநிலை தொல்முன்மாந்தன்* காலத்திலேயே தீ உண்டாக்கக் கற்றுக்கொண்டான் என்பார்கள் அறிஞர்கள். இதற்கு அடிப்படை தொல்லியலில் கண்டுபிடித்த பழைய அடுப்புகள்தாம் பரணிடப்பட்டது 2007-08-20 at the வந்தவழி இயந்திரம்

மேற்கோள்களும் அடிக்குறிப்புகளும்
--------------------------------

1. ↑  
	* இல்லறச் சொறி இய **ஞெலி**கோ - புறம் 315   
	\*தான் **ஞெலி** தீயின் விரைவனன் சுட்டுநின் - புறம் 150  
	\*கானவர் பொத்திய **ஞெலி** தீ - புறம் 247  
	\*புல்லென் மாலை சிறுதீ **ஞெலி**யும் கல்லா விடையன் - புறம் 33 \*  
	--(www.thamizam.net)

வெளி இணைப்புகள்
---------------

விக்கிமீடியா பொதுவகத்தில்,  
 ***Fire-starting***   
என்பதின் ஊடகங்கள் உள்ளன. 

* இயற்கை வெளியில் வீடு: தீ உண்டாக்குதல் பரணிடப்பட்டது 2008-01-20 at the வந்தவழி இயந்திரம்
* தீ உண்டாக்கும் முறைகள்